# TÉMY RIGORÓZNYCH PRÁC

**INŠTITÚT EDUKOLÓGIE A SOCIÁLNEJ PRÁCE FF PU 2024/2025**

**Študijný odbor: sociálna práca, študijný program sociálna práca**

**Prof. PhDr. Beáta Balogová, PhD., MBA**

**Analýza vedeckých periodík z oblasti sociálnej práce**

Analýza dokumentov ako základná vedecká metóda má byť využitá na mapovanie edičných aktivít jednotlivých periodík zastrešujúcich oblasť sociálnej práce ako vedy. Predmetná analyticko-syntetická koncepcia bude mapovať podmienky vzniku, periodicitu, zloženie redakčných rád a obsahovú analýzu príspevkov podporujúcu rozvoj sociálnej práce ako vedy s prepojením na prax.

**Self care (starostlivosť o seba) u sociálnych pracovníkov/čok optikou supervízie**

Zámerom práce je zmapovať situácie spojené s existenciou demotivovaných a vyhorených sociálnych pracovníkov a dôsledkami pre sociálne intervencie využívané u klientov sociálnej práce. Výsledkom je ponuka supervíznych foriem na zmiernenie či odstránenie týchto príznakov prostredníctvom konceptu self care.

**Sociálna práca a jej profesijná tvár v čase Covid 19**

Práca analyzuje situáciu spojenú s náročnými situáciami spojenými so životom v prostredí, ktoré môže a nemusí byť infikované avšak strach môže ovplyvňovať postoj a výkon sociálneho pracovníka/čky. Metodologickým konceptom bude kvalitatívny a kvantitatívny výskum straty altruistickej koncepcie sociálnej práce.

**Elena Maróthy Šoltésová – bibliografické inšpirácie pre sociálnu prácu s prepojením na aktuálnu epidemiologickú situáciu**

Sociálna práca ako vysoko feminizovaná profesia sa v svojej histórii viazala k významným predstaviteľkám spoločenského života. Bibliografická analýza sa tak spája s podrobným skúmaním profesie, jej úloh a identity. Zámerom rigoróznej práce bude analýza bibliografie ženy, ktorá prispela k formovaniu teórie a praxi sociálnej práce. Svojim národnostným postojom, aktivitou v spolku Živena, spisovateľskou činnosťou zachytávajúcou obraz krízy tvorí vzor profesijného rozvoja sociálnej práce v čase dnešnej pandémie.

# Európske rozpory migrácie

Sociálno-politická situácia v strednej *Európe* sa dotýka aj *Slovenska*, ktoré nielen že v rámci politickej otázky rieši danú politiku, ale jeho úlohou je aj vytvoriť sociálne služby zamerané na riešenie utečeneckej politiky a určiť intervenčné limity týchto služieb. Rigorózna práca by mala byť spracovaná ako analýza sociálno-politických možností *Slovenska* a pripravenosti sociálnych pracovníkov a pracovníčok na riešenie tejto problematiky.

# Forenzná sociálna práca – sociálna práca vo väzenstve

Profesionalizácia sociálnej práce so sebou prináša aj rozvoj semiprofesií, ktorých úlohou je riešenie aktuálnych sociálnych otázok reflektujúcich proces sociálnej zmeny. Misia sociálnej práce viažuca sa na ciele a úlohy vyzýva k riešeniu aktuálnych každodenných otázok spojených s výkonom činnosti v prostredí väzenstva. Rigorózna práca by mala byť koncipovaná z pohľadu prístupu orientovaného na každodenný život väzňa smerujúceho k efektívnej resocializácii a reedukácii.

# Sociológia práce – formálne a neformálne vzťahy v kultúre organizácie

Zámerom rigoróznej práce je analýza sociálnej klímy inštitúcie, organizácie a výkonu sociálnej práce v štátnej správe a samospráve. Organizácia práce je jedným zo základných konceptov efektívneho profesijného fungovania sociálneho pracovníka/čky vo vzťahu ku klientele sociálnej práce s cieľom zlepšenia kvality života.

# Socioterapia v podmienkach klinickej sociálnej práce

Rozvoj semiprofesii sociálnej práce sa spája s metodologickým konceptom ich výkonu. Jednou z profilujúcich oblastí je problematika klinickej sociálnej práce. Ide o znovuobjavenú špecializáciu výkonu sociálnej práce s nadstavbovým zameraním na potreby klientely. V konceptuálnej komparácii je potrebné vymedziť procesné podmienky socioterapie v klinickej sociálnej praxi.

**Supervízia ako bazálna metóda zvyšovania profesionalizácie sociálneho pracovníka/čky** Supervízia ako metóda zvyšujúca profesijný výkon sociálneho pracovníka je v anglosaskom svete známa už niekoľko desiatok rokov. Na *Slovensku* sa s ňou stretávame až na konci 20. storočia. Rigorózna práca by mala odpovedať na otázku, prečo supervízia s odpoveďou, že ide metódu slúžiacu na zlepšenie profesionalizáciu výkonu sociálneho pracovníka/čky súvisiacej s procesom profesijnej kultivácie. Pre supervízora či supervízorku vytvára priestor pre pochopenie vlastných rezerv v porozumení klientele, dostavajúc sa k akceptácii iného uhla pohľadu.

# Terapia Alfréda Adlera

Téma ponúka rigorózantovi/ke analýzu vývoja terapie A. Adlera v teoretickom a praktickom vymedzení. Základným konceptom je teoreticko-empirický výskum základných konštruktov adlerovskej terapie v kontexte disfunkčných rodinných vzťahov. Úlohou rigorózanta/tky je cez diagnostiku rodinných vzťahov navrhnúť vhodné intervencie.

**Posúdenie životnej situácie závislého seniora bez domova**

Cieľom rigoróznej práce je akcentovať situáciu posúdenia sociálnej situácie závislého seniora (všetky typy závislosti), ktorý stratil domov a sociálne zázemie svojej rodiny. Posúdenie náročnosti sociálne vylúčeného seniora s poukázaním na základné kroky posúdenia a možnej intervencie voči klientovi s rešpektovaním špecifík seniorského veku.

**doc. Ing. Peter Gallo, PhD.**

**Využitie Teambuildingu ako vhodnej metódy na zlepšenie pracovného výkonu zamestnancov v sociálnych službách**

Práca je zameraná na využitie metódy teambuildingu, ako efektívnej metódy, ktorá umožní zlepšiť pracovný výkon zamestnancov v sociálnych službách. Prvá časť práce bude zameraná na teoretické východiská skúmanej problematiky. Analýza bude predstavovať súčasný stav riešenej problematiky vo vybraných sociálnych zariadeniach, ktorý budeme zisťovať pomocou zvolených metód. Výsledkom práce bude návrh projektu Teambuildingu, ktorý umožní dosiahnuť lepší pracovný výkon a pomôže tak naplniť očakávania všetkých záujmových skupín, vrátane spoločnosti a komunity.

**doc. Ing. Mgr. Poklembová Zuzana, PhD.**

**Profesionálna starostlivosť o seba sociálnych pracovníkov a pracovníčok v konkrétnom zariadení/konkrétnych zariadeniach**

Starostlivosť o seba pomáhajúcich profesionálov je jednou z aktuálnych výziev, ktorým čelia pomáhajúce profesie. Zámerom rigoróznej práce je priblížiť profesionálnu starostlivosť o seba ako jeden z možných nástrojov prevencie negatívnych dôsledkov vykonávania pomáhajúcich profesií. Obsahom práce bude popis súčasného stavu foriem a úrovne profesionálnej starostlivosti o seba sociálnych pracovníkov a pracovníčok v konkrétnom zariadení/konkrétnych zariadeniach, s dôrazom na identifikáciu prípadných bariér a návrh možností ich minimalizácie resp. odstránenia.

**Miesto sebasúcitu a všímavosti v socioterapii**

Absencia súcitu so sebou a všímavosti ako jeho parciálneho rozmeru za vo výraznej miere môže spolupodieľať na vzniku viacerých sociálnych problémov.  Zámerom rigoróznej práce je priblížiť možnosti využitia práce so sebasúcitom a všímavosťou v socioterapeutickej praxi. Obsahom práce bude popis aktiálnych vedeckých úoznatkov z tejto oblasti, ako i príkldov dobrej praxe a individuálnych skúseností autora, prípadne respondentov výskumu s využitím týchto prvkov v socioterapeutickej praxi.

**prof. PhDr. Kvetoslava Repková, CSc.**

**Ľudské práva v sociálnych službách**

Nové záväzky poskytovateľov v oblasti kvality sociálnych služieb (upravené aj v platnom zákone o sociálnych službách) vychádzajú z ľudsko-právneho konceptu uplatňovaného v sociálnych službách. Rigorózna práca by sa mala zamerať na hlbšiu interpretáciu problematiky ľudských práv v sociálnych službách (dôvody, obsah, záväzky) a na ich interpretáciu v praxi poskytovateľov vybraného segmentu sociálnych služieb.

**Zavádzanie štandardov kvality sociálnych služieb – poskytovateľské stratégie**

Od januára 2009 (bližšie od januára 2014) sú poskytovatelia sociálnych služieb viazaní záväzkami zavádzania štandardov kvality sociálnych služieb podľa zákona o sociálnych službách. Prax však ukazuje, že rozliční poskytovatelia využívajú k zavádzaniu štandardov kvality rozličné stratégie. Rigorózna práca by sa mala zamerať na poznávanie týchto stratégií vybraných poskytovateľov ako základu pre cielenú podporu poskytovateľského sektora v tejto oblasti.

**Mgr. Lívia Pastrnáková, PhD.**

**Možnosti sociálnej práce pri znižovaní negatívnych dôsledkov pandémie Covid 19 na hodnotu materstva v kontexte rodiny**

Cieľom rigoróznej práce je identifikovať negatívne dôsledky pandémie Covid 19 na rodinu ako systém s dôrazom na hodnotu materstva. Okrem zmapovania negatívnych javov Covid 19 vo vzťahu k rodine a materstvu je cieľom ponúknuť možnosti riešenia z pohľadu sociálnej práce v jej teoretickej a praktickej rovine.

**Starostlivosť matiek o seba v čase pandémie Covid 19**

Cieľom rigoróznej práce je zmapovať vplyvy pandémie Covid 19 na starostlivosť matiek o seba a analyzovať možnosti sociálnej práce pri zlepšovaní self-care. Vedecko-výskumné zameranie bude zohľadňovať spoločenskú atmosféru, ktorá môže byť mapovaná prostredníctvom kombinovaných výskumných stratégií.

**doc. Mgr. Michaela Skyba, PhD.**

**Service-learning vo vzdelávaní v sociálnej práci**

Pregraduálna príprava sociálnych pracovníkov a pracovníčok je v súčasnosti často pertraktovanou témou. Odborná diskusia sa koncentruje na otázky kvality vzdelávania sociálnych pracovníkov, ich uplatnenia na trhu práce, zvyšovania variabilných schopností a zručností sociálnych pracovníkov a pracovníčok, ktoré by im umožnili flexibilne a účinne reagovať na heterogénne problémy, nepredvídateľné situácie a etické otázky, s ktorými sú v praxi často konfrontovaní. Service-learning (učenie službou) vytvára priestor pre definovanie role študentov, študentiek vo vzťahu ku službe, inováciám a komunite. Jednotlivé dimenzie service-learning sú súčasťou poslania sociálnej práce a prispievajú k rozvoju takých hodnôt sociálnej práce, akými sú služba, sociálna spravodlivosť a ľudské vzťahy. Na druhej strane sociálna práca ponúka vhodnú teoretickú bázu pre aplikovanie a podporu významu tejto metódy v praxi. Obsahom práce by malo byť reflektovanie možností service-learningu v sociálnej práci s koncentráciou na príležitosti a limity jeho využitia v pregraduálnej príprave sociálnych pracovníkov a pracovníčok.

# Úlohy sociálnych pracovníčok a pracovníkov v školskom prostredí

Školská sociálna práca predstavuje špecifickú oblasť praxe sociálnej práce, ktorá sa usiluje o spoluvytváranie optimálnych podmienok pre sociálne fungovanie detí a mládeže, zaistenie rovnosti šancí vo vzdelávaní a spoluprácu s učiteľmi, rodičmi, ostatnými zamestnancami školy a širšou komunitou. Školská sociálna práca nie je na Slovensku plne etablovanou sférou sociálnej práce. V praxi sa však ukazuje potreba tejto novej profesie najmä v kontexte aktuálnych výskumov, ktoré poukazujú na nárast variability i intenzity sociálno-patologických javov, ktorým školopovinné deti v súčasnosti čelia a s ktorými sa pedagogickí pracovníci, vzhľadom na svoje kompetencie i odbornosť, vyrovnávajú čoraz ťažšie. Kľúčovou v praxi sociálnej práce v školách je preventívna činnosť, ktorá vzhľadom k multidimenzionalite problémov nachádza oporu predovšetkým v ekologickej perspektíve. Predstavuje referenčný rámec pre výkon sociálnych pracovníkov a pracovníčok v školskom prostredí, ktorý im umožňuje komplexný pohľad na problémy detí, holistické vnímanie človeka v prostredí a otvorený eklektický prístup k využívaniu variabilných intervencií. Cieľom rigoróznej práce je analyzovať intervencie školských sociálnych pracovníkov a pracovníčok zamerané na podporu komplexného rozvoja žiakov, kreovanie prostredia prospešného pre sociálne interakcie medzi učiteľmi, žiakmi a rodičmi, ako aj na pozitívne programy pre rozvoj detí a mládeže.